ระเบียบกรุงเทพมหานครระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลาพ.ศ.๒๕๕๑ โดยที่เป็นการสมควรปรับปรุงระเบียบกรุงเทพมหานครว่าด้วยค่าตอบแทนแพทย์ ทันตแพทย์เภสัชกร และบุคลากรทางการสาธารณสุข ห้วงเวลาให้เหมาะสมยิ่งขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๔และข้อ ๗ แห่งข้อบัญญัติกรุงเทพมหานคร เรื่อง ค่าตอบแทนแพทย์ ทันตแพทย์ เภสัชกรและบุคลากรทางการสาธารณสุข ห้วงเวลา พ.ศ. ๒๕๓๔ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยค่าตอบแทนแพทย์ ทันตแพทย์ เภสัชกร และบุคลากรทางการสาธารณสุข ห้วงเวลา พ.ศ.๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรุงเทพมหานคร ว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา พ.ศ. ๒๕๔๗(๒) ระเบียบกรุงเทพมหานคร ว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา (ฉบับที่ ๒) พ.ศ. ๒๕๔๘บรรดาระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้แพทย์ห้วงเวลา หมายความว่าแพทย์นอกเวลา แพทย์ที่ปรึกษา แพทย์ทั่วไป แพทย์เฉพาะโรค แพทย์เฉพาะทางซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานในช่วงระยะเวลาที่กำหนดให้ทันตแพทย์ห้วงเวลา หมายความว่าทันตแพทย์ที่ปรึกษา ทันตแพทย์ทั่วไป ทันตแพทย์เฉพาะทางซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานช่วงระยะเวลาที่กำหนดให้เภสัชกรห้วงเวลา หมายความว่าเภสัชกรที่ปรึกษา เภสัชกรทั่วไปซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานช่วงระยะเวลาที่กำหนดให้บุคลากรทางการสาธารณสุขห้วงเวลาหมายความว่า บุคลากรที่เกี่ยวข้องกับการสาธารณสุข ซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานในช่วงระยะเวลาที่กำหนดให้ เช่น นายสัตวแพทย์ สัตวแพทย์นักเทคนิคการแพทย์ นักวิทยาศาสตร์การแพทย์ พยาบาลวิชาชีพ นักวิชาการพยาบาลนักกายภาพบำบัด นักวิทยาศาสตร์การกีฬา นักจิตวิทยา นักวิชาการศึกษาพิเศษ นักกิจกรรมบำบัดพยาบาลเวชปฏิบัติ พยาบาลเทคนิค ผู้ช่วยพยาบาล เจ้าหน้าที่พยาบาลเจ้าพนักงานสาธารณสุข เจ้าหน้าที่เวชสถิติ นักเวชระเบียน ผู้ช่วยทันตแพทย์ เจ้าหน้าที่เภสัชกรผู้ช่วยเภสัชกร เป็นต้นข้อ ๕ การจ่ายเงินค่าตอบแทนแก่แพทย์ ทันตแพทย์เภสัชกร และบุคลกรทางการสาธารณสุข ห้วงเวลาให้พิจารณาความเหมาะสมและความจำเป็นของงานและไม่เป็นภาระแก่สถานะการเงินของหน่วยงานหรือส่วนราชการ และให้เป็นไปตามหลักเกณฑ์วิธีการ และอัตราการจ่ายเงินค่าตอบแทนผู้ปฏิบัติงานห้วงเวลาท้ายระเบียบนี้ข้อ ๖ ให้มีคณะกรรมการพิจารณากำหนดเงินค่าตอบแทนผู้ปฏิบัติงานห้วงเวลาจำนวนสองคณะ ดังนี้๖.๑คณะกรรมการพิจารณากำหนดเงินค่าตอบแทนผู้ปฏิบัติงานห้วงเวลาของสำนักการแพทย์ประกอบด้วยผู้อำนวยการสำนักการแพทย์ เป็นประธานกรรมการรองผู้อำนวยการสำนักการแพทย์ที่ได้รับมอบหมาย เป็นรองประธานกรรมการ และหัวหน้าส่วนราชการหรือข้าราชการในสังกัดที่ผู้อำนวยการสำนักการแพทย์คัดเลือกจำนวนไม่เกินสิบห้าคนเป็นกรรมการและให้คณะกรรมการเลือกกรรมการคนหนึ่งทำหน้าที่เลขานุการรวมทั้งให้แต่งตั้งผู้ช่วยเลขานุการได้ไม่เกินสองคน๖.๒คณะกรรมการพิจารณากำหนดเงินค่าตอบแทนผู้ปฏิบัติงานห้วงเวลาของสำนักอนามัยประกอบด้วยผู้อำนวยการสำนักอนามัย เป็นประธานกรรมการรองผู้อำนวยการสำนักอนามัยที่ได้รับมอบหมาย เป็นรองประธานกรรมการและหัวหน้าส่วนราชการหรือข้าราชการในสังกัดที่ผู้อำนวยการสำนักอนามัยคัดเลือกจำนวนไม่เกินสิบห้าคนเป็นกรรมการ และให้คณะกรรมการเลือกกรรมการคนหนึ่งทำหน้าที่เลขานุการรวมทั้งให้แต่งตั้งผู้ช่วยเลขานุการได้ไม่เกินสองคนให้คณะกรรมการมีอำนาจหน้าที่ดังต่อไปนี้(๑)ปรับเพิ่มหรือปรับลดอัตราค่าตอบแทนนอกเหนือจากที่กำหนดไว้ในระเบียบนี้ตามข้อ ๗ โดยให้พิจารณาตามความจำเป็นและไม่เป็นภาระด้านการเงินของหน่วยงาน(๒)กำกับดูแลและติดตามผลในการจ่ายเงินค่าตอบแทนตามที่กำหนดไว้ในระเบียบนี้(๓)พิจารณาเสนอแนะในการปรับปรุงแก้ไขระเบียบต่อผู้ว่าราชการกรุงเทพมหานคร(๔)สั่งให้ข้าราชการและลูกจ้างของส่วนราชการชี้แจง ให้ความเห็นให้ข้อเท็จจริงรวมทั้งเรียกเอกสารจากส่วนราชการ(๕)ตีความและวินิจฉัยปัญหาเกี่ยวกับการปฏิบัติตามระเบียบนี้ในส่วนของสำนักการแพทย์และสำนักอนามัยแล้วแต่กรณี(๖) ดำเนินการตามที่ผู้ว่าราชการกรุงเทพมหานครหรือปลัดกรุงเทพมหานครมอบหมายข้อ ๗ การจ่ายเงินค่าตอบแทนผู้ปฏิบัติงานห้วงเวลานอกเหนือจากที่กำหนดในระเบียบนี้ให้คณะกรรมการตามข้อ ๖ประกาศกำหนดตามความจำเป็นและไม่เป็นภาระด้านการเงินของหน่วยงาน ดังนี้(๑)การจ่ายเงินค่าตอบแทนเพิ่มขึ้นไม่เกินหนึ่งเท่าหรือปรับลดลงไม่เกินร้อยละห้าสิบของอัตราที่กำหนดไว้ ให้คณะกรรมการตามข้อ ๖ประกาศกำหนด แล้วเสนอปลัดกรุงเทพมหานครทราบ(๒) การจ่ายเงินค่าตอบแทนเพิ่มขึ้นไม่เกินสองเท่าหรือปรับลดลงเกินกว่าร้อยละห้าสิบของอัตราที่กำหนดไว้ ให้คณะกรรมการตามข้อ ๖ประกาศกำหนด โดยความเห็นชอบของปลัดกรุงเทพมหานคร(๓)การจ่ายเงินค่าตอบแทนเพิ่มขึ้นเกินกว่าสองเท่าของอัตราที่กำหนดไว้ ให้คณะกรรมการตามข้อ๖ ประกาศกำหนด โดยความเห็นชอบของผู้ว่าราชการกรุงเทพมหานครข้อ ๘ เงินค่าตอบแทนตามระเบียบนี้ให้เบิกจ่ายเงินจากงบประมาณรายจ่ายประจำปีหมวดค่าตอบแทนใช้สอยและวัสดุประเภทค่าตอบแทน หรือเงินนอกงบประมาณ ประเภทเงินบำรุงสถานบริการสาธารณสุขเงินบำรุงวิทยาลัยแพทยศาสตร์กรุงเทพมหานครและวชิรพยาบาล เงินบำรุงวิทยาลัยพยาบาลเกื้อการุณย์เงินบำรุงโรงพยาบาล หรือเงินกองทุนหลักประกันสุขภาพของสถานพยาบาล แล้วแต่กรณีข้อ ๙ ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้กำหนดไว้ในระเบียบนี้ ให้นำเสนอผู้ว่าราชการกรุงเทพมหานครพิจารณาสั่งการเป็นกรณีๆ ไปประกาศณ วันที่ ๑๓ มิถุนายน พ.ศ. ๒๕๕๑อภิรักษ์ โกษะโยธินผู้ว่าราชการกรุงเทพมหานคร[เอกสารแนบท้าย]๑. หลักเกณฑ์วิธีการ และอัตราการจ่ายเงินค่าตอบแทนผู้ปฏิบัติงานห้วงเวลาในส่วนของสำนักการแพทย์ แนบท้ายระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกรและบุคลากรทางการสาธารณสุข ห้วงเวลา พ.ศ. ๒๕๕๑๒. หลักเกณฑ์วิธีการ และอัตราการจ่ายเงินค่าตอบแทนผู้ปฏิบัติงานห้วงเวลาในส่วนราชการสังกัดสำนักอนามัย แนบท้ายระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกรและบุคลากรทางการสาธารณสุข ห้วงเวลา พ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๒๙กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๒๑ ง/หน้า ๓๒/๒๔ กรกฎาคม ๒๕๕๑